Source: http://www.stupava.sk/ako-vybavit/ohlasenie-pobytu/trvaly-pobyt/
Timestamp: 2018-07-18 20:36:02+00:00

Document:
Trvalý pobyt - Oficiálne stránky mesta Stupava
Trvalý pobyt má občan len v budove alebo jej časti, ktorá je označená súpisným číslom alebo súpisným a orientačným číslom a je určená na bývanie, ubytovanie alebo na individuálnu rekreáciu, pokiaľ zákon neustanovuje inak. Za časť budovy sa považuje aj byt. Prihlásenie občana na trvalý pobyt nezakladá nijaké právo k takejto budove ani k jej vlastníkovi a má evidenčný charakter.
A. Ohlásenie trvalého pobytu
Trvalý pobyt je povinný nahlásiť každý občan (ak sa trvalo nezdržiava v zahraničí). Občan nahlasuje tieto údaje:
údaje o novom trvalom pobytu v rozsahu:
– okres pobytu,
– obec pobytu,
– časť obce,
– ulicu, ak sa obec člení na ulice,
– súpisné číslo a orientačné číslo domu a číslo bytu, ak sa dom člení na byty,
údaje o predchádzajúcom trvalom pobyte v rozsahu:
– súpisné číslo a orientačné číslo domu a číslo bytu, ak sa dom člení na byty.
Pri hlásení trvalého pobytu môže občan uviesť aj svoju národnosť a akademický titul. Tieto údaje nahlasuje občan tak, že vyplní a podpíše prihlasovací lístok. Ten, kto hlási trvalý pobyt za občana mladšieho ako 18 rokov, je povinný za neho vyplniť a podpísať samostatný prihlasovací lístok na trvalý pobyt.
Ak sa občan chystá trvalo žiť v zahraničí, je povinný pred vycestovaním ohlásiť skončenie trvalého pobytu ohlasovni (deň začiatku pobytu v zahraničí je zároveň dňom skončenia trvalého pobytu).
Za členov rodiny (resp. domácnosti) môže trvalý pobyt nahlásiť aj jeden z členov tejto rodiny (resp. domácnosti). Ak je občan mladší ako 18 rokov, nahlasuje za neho zákonný zástupca alebo opatrovník. To isté platí aj v prípade občana, ktorý je pozbavený spôsobilosti na právne úkony, alebo ju má obmedzenú. Za občana mladšieho ako 18 rokov, u ktorého súd nariadil ústavnú starostlivosť, sú povinní hlásiť trvalý pobyt vedúci príslušných zariadení (ak si povinnosť nesplnil zákonný zástupca, či opatrovník). Za občana, ktorému to neumožňuje zdravotný stav, môže túto povinnosť vybaviť zástupca, ktorého splnomocní.
Trvalý pobyt v zariadeniach sociálnych služieb s celoročným pobytom
Zariadenia sociálnych služieb, v ktorých sa poskytuje bývanie, sú povinné dať písomný súhlas na prihlásenie na trvalý pobyt občanom, ktorí sú v nich celoročne umiestnení; súhlas vlastníka alebo všetkých spoluvlastníkov budovy alebo jej časti sa v týchto prípadoch nevyžaduje.
Občan, ktorému bol trvalý pobyt zrušený podľa § 7 ods. 1 písm. d) až g) zákona č. 253/1998 Z.z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a ktorý sa nemôže prihlásiť na trvalý pobyt podľa § 3 alebo 4 tohto zákona, sa môže prihlásiť na trvalý pobyt v ohlasovni v mieste, kde sa zdržiava. V takom prípade občan predkladá iba doklad podľa § 3 ods. 8 písm. a) tohto zákona,, ak ho nemá, doklad podľa § 3 ods. 8 písm. b) tohto zákona a ako miesto trvalého pobytu sa uvedie iba obec pobytu.
Adresa sídla obecného úradu tejto obce je adresou takého občana na účely doručovania písomností od orgánov verejnej správy a iných štátnych orgánov a na účely zápisu do zoznamu voličov. Obec je povinná spôsobom v mieste obvyklým, najmä oznámením na úradnej tabuli, upozorniť prihláseného občana, že mu bola alebo že mu má byť doručená písomnosť.
Platný občiansky preukaz alebo potvrdenie o občianskom preukaze; ak ide o dieťa do 18 rokov, predkladá jeho zákonný zástupca rodný list tohto dieťaťa vydaný orgánmi Slovenskej republiky.
Doklad o vlastníctve alebo spoluvlastníctve budovy alebo jej časti – originál.
– ide o prihlásenie občana, ktorý má zridené vecné bremeno doživotného užívania nehnuteľnosti,
– ide o prihlásenie manžela alebo nezaopatreného dieťaťa vlastníka,
Vydanie potvrdenia o pobyte: 5,-
* Správne poplatky sa obvykle vyberajú v kancelárii v hotovosti, prevodom z účtu alebo poštovým poukazom v zmysle zákona o správnych poplatkoch a sú príjmom mesta Stupava.
Monika Vrábelová – referát evidencie obyvateľov
e-mail: monika.vrabelova@stupava.sk
B. Skončenie a zrušenie trvalého pobytu
Ak sa občan chystá trvalo žiť v zahraničí, je povinný pred vycestovaním ohlásiť skončenie trvalého pobytu (deň začiatku pobytu v zahraničí je zároveň dňom skončenia trvalého pobytu).
V ohlásení uvedie:
štát a miesto pobytu, kam hodlá vycestovať,
deň začiatku pobytu v zahraničí, ktorý je zároveň dňom skončenia trvalého pobytu.
Občanovi sa pôvodný trvalý pobyt zruší, ak:
je prihlásený na nový trvalý pobyt,
občan zomrel alebo bol vyhlásený za mŕtveho,
končí trvalý pobyt na základe jeho ohlásenia z dôvodu trvalého pobytu v zahraničí,
sa mu zruší trvalý pobyt na základe osobitných dôvodov uvedených v § 7 ods. 1 písm. d) až g) zákona č. 253/1998 Z.z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov,

References: súd 
 § 7
 § 3
 § 3
 § 3
 § 7